
138 години от обесването

на Васил Левски

О, майко моя, родино мила,

защо тъй жално, тъй милно плачеш?

Гарване, и ти, птицо проклета,

на чий гроб там тъй грозно грачеш ?

Васил Иванов Кунчев, известен като Васил Левски и Апостола на свободата, е идеолог и организатор на българската национална революция, основател на Вътрешната революционна орга-низация (ВРО) и на Българския революционен централен комитет (БРЦК), български национален герой. Създадената от Левски Вътрешна рево-люционна организация е основата, на която стъпват организаторите на Априлското въстание. Това въстание и последвалата Руско-Турска война, довеждат до възстановяване на държавата България на европейската карта.

Предполага се, че причината за неговото залавяне е предателство от съмишленик. Спори се за името на предателя—Поп Кръстю (съучредителя на комитета в Ловеч) или Марин Поплуканов (председателя на комитета). През 1925 историкът Димитър Страшимиров публикува обширен труд, в който представя доказателства, че именно поп Кръстю става доносник на турските власти и дава сведения за местоположението на Левски.

Според други проучвания предателство спрямо Левски не е имало. До последно османците не знаят кого са заловили и Левски е откаран в Търново, за да бъде разпознат. Чак там става ясно кой е той. При Къкрина отиват едва няколко заптиета, а в случай, че са знаели кого залавят, подобна малочисленост не би била логична. Също така се доказа, че поп Кръстю не е имал точна информация за плановете на Левски.

Левски, който е охраняван само от 20 заптии по време на пътя си от Търново до София, се е надявал напразно до последно, че ще бъде освободен от съмишленици. Предаден на съд, Апостола  изгражда защитата си на основите на правата на християните според Хатихумаюна, за да не издаде някого и организацията. Той подчертал няколко пъти, че е търсил законни пътища за изменение на живота в Империята. Левски се разграничава от дейността на Димитър Общи, за да избегне криминални обвинения. Очаквало се Великото везирство да освободи всички освен  обирачите на пощата, защото политически процес не е в интерес на Турция и вреди на авторитета и? пред Европа. Комисията за процеса е: Али Саид паша, Шакир бей и Иванчо Хаджипенчович. В инструкциите към съдиите е записано да се накажат строго само ръководителите. В състава на съда са включени и българите: х. Мано Стоянов и Пешо Тодоров  като представители на българската община в града. Включени са още мюсюлмани и евреи. Смъртната присъда е издадена на 14 и е потвърдена на 21 януари 1873 г. Процесът завършва, а комисията е иззела функциите на съд, което е недопустимо по законите на самата империя. 60  подсъдими са осъдени на затвор и заточение и двама са обесени — Димитър Общи и Васил Левски. Присъдите са потвърдени от султана по целесъобразност. За да не се навреди на турската дипломация, не са извършвани по-мащабни разследвания и гонения.

На 18 февруари (6 февруари по стар стил) 1873 г. присъдата е изпълнена в околностите на София. Мястото на обесването на Васил Левски се намира в центъра на днешна София, където е издигнат негов паметник.

В последните си мигове се изповядва пред архиерейския наместник на София – отец Тодор Митов.  В изповедта си казва: "Каквото съм правил, в полза народу е" и помолил прошка от него и от Бога, а в молитвите си да бъде споменаван като йеродякон Игнатий, а също и българския народ.

Отец Тодор Митов разказва:"Дяконът се държа юнашки. Каза, че наистина той е първият, но че  след него са хиляди. Палачът му наметна въжето и ритна столчето. Аз се просълзих и се обърнах към "Св. София", за да не видят турците, че плача, и си тръгнах."

Заедно с клисарите Христо Хамбарков и Илия Джагаров, поп Христо Стоилов го погребва от лявата страна на св. Престол. в църквата „Света Петка Самарджийска“.

През 1956 г. археолозите Стамен Михайлов и Георги Джингов разкриват в църквата „Света Петка Самарджийска“ в центъра на София погребение на скелет, вписан с индикация №95., около което  избухва спор дали това не е тялото на Левски. Учените твърдят, че не е, но според устни  предания точно това е мястото, на което тялото тайно е препогребано след обесването. Останките са небрежно откопани и пренесени в чувал до хранилището на новооснования Софийски археологичен музей, където изчезват безследно. Полемиката периодично затихва и се  възобновява през годините, докато през 1986 г. БАН взема решение да постави паметна плоча на църквата, но то така и не се осъществява. Спорът няма официално решение и до днес.

В днешна България делото на Левски е изключително ценено, а самият той е дълбоко уважаван  като историческа фигура, въпреки че личността му не трябва да се идеализира.

Плащането на местни данъци и такси

Кампанията по плащането на дъл-жимите данък върху недвижимите имоти и такса битови отпадъци за 2011 година  започва на 1 март. Считано от тази дата всички граждани и фирми, собственици  на недвижими имоти на територията на Община Плевен ще могат да извършат плащания.

От 1 март 2011 година всички собственици на превозни средства – граждани и фирми, с постоянен адрес или седалище и адрес на управление на територията на Общината ще могат да  издължават дължимите суми на каса в Отдел Местни данъци и такси или по банков път по сметка на Община Плевен.

Проект "Отново сме заедно”

„Отново сме заедно” е озаглавен партньорският проект на Община Плевен и Сдружение „БАЛИЗ” –  Плевен, чиято реализация започна на 3 януари т.г. Проектът е одобрен от Управляващия орган  на Оперативна програма „Развитие на човешките ресурси” по Схема за предоставяне на финансова  помощ „Грижа в семейна среда за независимост и достоен живот на хора с различни видове  увреждания и самотно живеещи хора – дейности „Социален асистент” и „Домашен помощник” – фаза  3.

Проектът предвижда обучение и наемане за една година на физически лица – доставчици на  социалните услуги „Социален асистент” и „Домашен помощник”. Услугите ще ползват общо 60  потребители – деца и възрастни с трайни увреждания, които не могат или са затруднени да се  обслужват сами и да организират бита си.

Целта е предоставяне на грижа в условията на домашна среда, която представлява комплекс от  услуги, насочени към социална работа и консултации на нуждаещите се, свързани със  задоволяване на потребностите от организация на свободното време, осъществяването на  контакти, поддържане хигиена на обитаваното жилище, пазаруване и приготвяне на храна и други  комунално-битови дейности.

Финансовата подкрепа по проекта е в размер на 187 988 лева и е напълно безвъзмездна.

От 2008 год. досега по първа и втора фази на посочената финансова схема Община Плевен бе  партньор в изпълнението на пет проекта  заедно с неправителствени организации доставчици на  същите социални услуги – „БАЛИЗ”, „Плевенски обществен фонд ЧИТАЛИЩА”, „Младежко бюро за  социални услуги и граждански инициативи”, „Здравен форум” и „Екосвят”. 

През 2009 год. Община Плевен бе доставчик на социалната услуга „Домашен помощник” по  Националната програма „Социални услуги в семейна среда”.

Желаещите да ползват социална услуга по проект „Отново сме заедно” получиха заявление по  образец за кандидатстване, както и информация за документите, които трябваше да се приложат,  в офиса на Сдружение „БАЛИЗ” /гр. Плевен, ул. „Белмекен” № 11 от 10 до 21 януари. Готовите  документи се подаваха в Центъра за административно обслужване на гражданите на Община Плевен  /зала „Катя Попова”/.

Община Плевен

НЗОК с нови критерии за отпускане на инсулин на деца с диабет

Националната здравноосигурителна каса въвежда нови критерии за отпускане на аналогов инсулин на деца с диабет. Те се отнасят за пациенти със захарен диабет тип 1 и влизат в сила от 15 февруари тази година, съобщи институцията. За неинсулинозависим захарен диабет тип 2 остават в сила действащите в настоящия момент правила. Критериите са изготвени със съдействието на консултантите по детска ендокринология и с въвеждането им ще се осигури по-добро и качествено лечение на децата с диабет. Две са условията - висока кръвна захар сутрин и нощни хипогликемии . Отпада едно от тежките условия - доказване на висок гликиран хемоглобин. Това улеснява достъпа.

От 1 март здравната каса ще заплаща за лечението на пациенти с редки заболявания, за поддържащо лечение на бъбречно трансплантирани пациенти, както и за перорално хормонално лечение на злокачествени заболявания. Критериите, по които ще се отпускат лекарствените продукти от 1 март, са публикувани на сайта на институцията.
Плевенска фирма дари дрехи и инвалидни колички на Владиня /10януари 2011/

Две инвалидни колички и над 1 700 кг дрехи, втора употреба, е дарила на село Владиня плевенската фирма „Авен”, съобщи кметицата Емилия Колева. Дарението е разпределено сред възрастните хора от селото с решение на Обществения съвет.

Направихме благодарствено писмо до собственичката на фирмата Анелия Блажева, защото  дарителите заслужават уважение. Малко са хората с възможности, които се обръщат с лице към нуждите на по-възрастните хора. Това е първата дарителска проява в селото, която достави  радост на жителите. Владиня е 357 души по постоянен адрес, като младите хора са не повече от 30 души. Кметицата Емилия Колева е решила да направи възможно селото да предлага повече  перспективи на младите, за да се връщат на село.

Възможности за трудова заетост на хората с увреждания

През периода януари - декември 2010 г. в бюрата по труда средномесечно са регистрирани 13  688 лица с увреждания, които представляват 3.9% от общия брой на безработните в страната. 

През дванадесетте месеца на годината на първичния пазар чрез активно трудово посредничество са  постъпили на работа 2214 безработни лица с намалена работоспособност.

Заетостта на хората с увреждания на пазара на труда се подпомага и чрез включването им в  различни проекти, програми и насърчителни мерки по реда на Закона за насърчаване на  заетостта.

Агенцията по заетостта реализира няколко програми и мерки за заетост, които са ориентирани директно към хората с увреждания.

Националната програма за заетост и обучение на хора с трайни увреждания има за Основна цел повишаване на пригодността за заетост и осигуряване на заетост на  безработни лица с трайни увреждания или безработни, преминали успешно курс на лечение за  зависимост към наркотични вещества, за преодоляване на социалната им изолация и за  пълноценното им интегриране в обществото.

Работодатели по Програмата могат да бъдат: 

областни и общински администрации, общински предприятия; дирекции „Социално подпомагане”;  частни или държавни предприятия, институции, юридически лица с нестопанска цел, включително  организации за и на хората с увреждания; специализирани предприятия и кооперации за хора с  увреждания; дирекции „Бюро по труда”.

На работодатели, които разкриват работни места за срок не по-малък от 36 месеца и наемат на  тях по трудово правоотношение безработни лица, отговарящи на изискванията на програмата, се  предоставят средства от държавния бюджет за трудово възнаграждение и всички социални и  здравни осигурителни вноски.

В Националния план за действие по заетостта (НПДЗ) през 2010 г. за реализацията на  програмата са предвидени средства в размер на 8 251 389 лв. за осигуряване заетостта на 2564  лица, наети по трудови договори. По условията на програмата средно месечно са работили 2362  лица, като са изразходвани средства в размер на 6 857 973 лв.

През 2011 г. се предвижда по Национална програма за заетост и обучение на хора с трайни  увреждания да се осигури заетостта на над 1600 лица, като от тях 520 лица ще бъдат включени  в нова заетост. 

Национална програма “Кредит без лихва за хора с увреждания”

По програмата се възстановяват (в размер до 10%) лихвите по кредитите на хора с увреждания, които са получили кредити за собствен бизнес по проект “Гаранционен фонд за микрокредитиране”.

В НПДЗ през 2010 г. за реализацията на тази програма са предвидени средства в размер на 308  657 лв. за покриване на лихвите на 187 лица с увреждания, получили кредити по проект  “Гаранционен фонд за микрокредитиране”.

През първите десет месеца на 2010 г. на 159 лица с намалена работоспособност са възстановени  лихвите по получения кредит по проект “Гаранционен фонд за микрокредитиране”. Изразходваните  средства от държавния бюджет са в размер на 199 971 лв.

През 2011 г. по програмата се предвижда да се обезпечи лихвата по кредитите за собствен  бизнес на 300 лица.

Остеопороза - симптоми и причини

Днес броят на болните от остеопороза вече надхвърля 100 милиона и близо 80 процента от тях са жени в менопауза.

Симптоми. Остеопорозата може да протече дълго време безсимптомно. Но при загуба на 30 процента от костната плътност, когато остеопорозата може вече да се установи на рентген, чрез изследване на калция и фосфора в кръвта и урината, се появяват болки в гръдния кош или поясните прешлени или бедрото. При най-незначителни натоварвания са възможни счупвания на шийката на бедрената кост или се засягат други кости на крайниците, които трудно заздравяват и може да се стигне до трайна инвалидност.

Причини. Остеопорозата е заболяване, при което масата на костното вещество намалява, променя се структурата на костите и те стават лесно податливи на деформации и счупване. При жените най-често се появява след започване на менопаузата. При хората от двата пола в третата възраст намаляването на костната маса става успоредно с общото намаляване на телесната маса. Намаляването на костната плътност се дължи главно на извличане на калция от състава на клетките. Немаловажен фактор за причината на това заболяване е и наследствеността.

Поредица от изследвания показват, че най-важното е още на младини да се приема достатъчно количество калций, което намалява поне с 40 на сто вероятността човек да се разболее по-късно от остеопороза. Смята се, че засилената консумация на калций след 30-годишна възраст няма да изгради костите отново, нито ще увеличи костната маса. Но набавянето на този елемент в средна възраст е от значение, защото е предпоставка за забавяне на загубата на костна маса. От значение е и физическата активност, съдържанието на калций в храната, общото здравословно състояние.

Факторите, които допринасят за появата на заболяването, са:

· хроничният недостиг на калций в храната, който, както казахме, улеснява развитието на остеопорозата, особено в периода на растежа, когато се формира костната маса;

· недостигът на витамин D, който отговаря за усвояването на калция от храната. Част от необходимия витамин D се доставя с храната, а останалата част се образува в кожата при излагане на слънце. 

· приемът на прекалено много белтъчни храни и храни, водещи до ацидоза /повишена киселинност на организма/ - рафинирани, пържени, мазни, бялобрашнени, сладки, консерви и др.;

· употребата на кафе: кофеинът директно уврежда скелета и спомага за активното извличане на калция от костите. При изпиване на 2-3 чашки кафе на ден рискът от счупване на бедрената кост се повишава с 50 на сто;

· тютюнопушенето: цигарите също увреждат костите директно, като по-засегнати са жените пушачки;

· злоупотребата с алкохол: той намалява усвояването на витамин D от храната, както и атакува костите. Изследванията сочат, че пиенето на бира и високоалкохолни напитки повишава вероятността от счупване на бедрената кост и предмишницата;

· прекалената консумация на сол и захар: този навик е вреден за всички възрасти и при двата пола, но особено за жени, застрашени от остеопороза;

· редица заболявания, чието развитие води до остеопороза /повишена функция на щитовидната и паращитовидната жлеза, понижена функция на половите жлези, хронични бъбречни заболявания, кръвни заболявания, ревматоиден артрит, нарушено усвояване на храната във връзка с хронични стомашно-чревни заболявания и др./;

· продължителна употреба на медикаменти: кортизоновите препарати, антиепилептичните средства, противосъсирващите средства, хормоните на щитовидната жлеза, антиацидните препарати и много др. намаляват всмукването на калция в храната от страна на червата.

· не на последно място е обездвижването.
Амонячни сладки с шоколад
2 яйца,1 ч.ч захар,щипка сол,1 ч.ч разтопена свинска мас или масло,1 пакетче амонячна сода,брашно (колкото поеме),1 ванилия,1 бурканче мармалад за слепване
За украсата:150 шоколад, масло,орехи и (или) кокосови стърготини
Приготовление: набрашняваме масата и точилката непрекъснато.Изрязваме с малки формички за сладки големи около 4-5см. Слепяме две по две вече изстиналите сладки с мармалад или конфитюр (предпочитам сливи, ягоди, боровинки или дюли) .Вече слепените сладки потапяме до половината в разтопения с малко масло или маргарин шоколад и веднага (докато още шоколада е топъл) потапяме в смлени орехи или кокосови стърготини.

Сладките се пекат на 180-200 и се изпичат за 3-4 мин.Не е необходимо да мажем тавата с нищо. Непрекъснато ги наблюдавайте, защото стават много бързо.
Съставители: инж. Румен Петков 

За контакти: тел. 064/835852
Разпространява се БЕЗПЛАТНО

